**Ֆաբիո Աուրելիո Ռոդրիգես** (պորտ.՝ Fábio Aurélio Rodrigues, սեպտեմբերի 24, 1979(1979-09-24), Սան Կառլուս, Սան Պաուլու, Բրազիլիա), բրազիլացի նախկին ֆուտբոլիստ, հանդես է եկել պաշտպանի դիրքում։

Կենսագրություն
--------------

### «Սան-Պաուլու»

Ֆաբիո Աուրելիո հանդիսանում է Սան-Պաուլուի սան, որի կազմում նա իր դեբյուտը կատարել է 1997 թվականին։ Նա հանդես է եկել իր երկրի մինչև 17, 20 և 21 տարեկանների հավաքականներում և մասնակցել է 2000 թվականի Օլիմպիական խաղերին։

### «Վալենսիա»

2000 թվականին՝ Օլիմպիական խաղերից հետո, նա միացել է «Վալենսիային»՝ ստորագրելով վեց տարվա պայմանագիր։ 2001/02 մրցաշրջանում նա նվաճել է իր առաջին մեծ տիտղոսը. 31 տարի ընդմիջումից հետո «Վալենսիան» հաղթել է Իսպանիայի առաջնությունում։ Հաջորդ մրցաշրջանում նա դարձել է Իսպանիայի առաջնության լավագույն ձախ պաշտպաններից մեկը՝ լիգայում խփելով 8 գոլ (10 գոլ ողջ առաջնության ընթացքում)։ 2003/04 մրցաշրջանում հաջողակ է եղել «Վալենսիայի» համար, ակումբը հաղթել է տնային առաջնությունում, իսկ ՈՒԵՖԱ Գավաթի եզրափակչում 2:0 հաշվով հաղթել է «Մարսելին»։ Այդ մրցաշրջանի մեծ մասը Ֆաբիա Աուրելիոն բաց է թողել վնասվածքի պատճառով։

### «Լիվերպուլ»

Աուրելիո ստացել է իտալական անձնագիր, ինչը թույլ է տվել նրան աշխատել անգլիայում առանց թույլտվության։ 2006 թվականի հուլիսի 4-ին Ֆաբիո Աուրելիոն տեղափոխվեց «Լիվերպուլ»։ 2006 թվականի օգոստոսի 13-ին Աուրելիոն դարձել է պատմության մեջ առաջին բրազիլացին, ով խաղացել է «Լիվերպուլի» կազմում, երբ 56-րդ րոպեին փոխարինման է դուրս եկել «Չելսիի» դեմ խաղում, որ անցկացվում էր 2006 թվականի Անգլիայի սուպերգավաթի շրջանակներում։

2007 թվականի մարտի 31-ին կայացել է «Լիվերպուլ» և «Արսենալ» հանդիպումը, որն ավարտվել է 4:1 հաշվով, որում Աուրելիոն մեծ դեր է ունեցել՝ կատարելով երկու գոլային փոխանցում Պիտեր Կրաուչին և Դանիել Ագգերին։ 2007 թվականի ապրիլի 3-ին, ՊՍՎի դեմ խաղում չեմպիոնների լիգայի խաղարկության շրջանակներում Ֆաբիո Աուրելիոն վնասվածք էր ստացել, որի պատճառով չկարողացավ խաղալ մոտ վեց ամիս։

2008 թվականի ապրիլին չեմպիոնների լիգայի շրջանակներում «Չելսիի» դեմ առաջին խաղում Ֆաբիո ստացել է հերթական վնասվածքը և փոխարինվեց 63-րդ րոպեին։ Նրա փոխարեն դաշտ դուրս եկած Յոն Առնե Ռիիսեն մրցավարի կողմից ավելացված ժամանակի վեցերորդ րոպեին գրավեց սեփական դարպասը, ինչը լոնդոնյան ակումբին թույլ տվեց հասնել ոչ-ոքի «Էնֆիլդում»։ Այդպիսով պատասխան խաղից առաջ «Չելսին» ստացավ մեծ առավելություն և հետագայում կարողացավ օգտվել դրանից՝ իր պատմության մեջ առաջին անգամ դուրս գալով ՈՒԵՖԱ Չեմպիոնների Լիգայի եզրափակիչ։

2010 թվականի մայիսի 25-ին «Լիվերպուլի» գլխավոր մարզիչ Ռաֆայել Բենիտեսը հայտարարել է, որ կողմերը չեն կարողացել համաձայնության գալ պայմանագրի երկարաձգման վերաբերյալ, և ընթացիկ պայամանգրի ժամկետի ավարտից հետո Ֆաբիո Աուրելիոն կհեռանա ազատ գործակալի կարգավիճակով։

2010 թվականի օգոստոսի 1-ին Լիվերպուլի պաշտոնական կայքում հայտարարվեց, որ ակումբի նոր մարզիչ Ռոջեր Խոջսոն, իմանալով, որ ակումբի նախկին խաղացողն այդպես էլ նոր աշխատանք չի գտել, նրան առաջարկել է վերադառնալ թիմ։ Բուժզննում անցնելուց հետո Աուրելիոն կարմիրների հետ համաձայնեցրել է պայմանագրի կետերը որ նախատեսված էր 2012 թվականը։ Ինչպես հայտարարվել է անգլիական մամուլում՝ պայմանագրով Աուրելիոն ազատվել է ակումբի նկատմամբ ունեցած պարտականություններից։ Պայմանագիրը գործում է մինչև 2012 թվականի դեկտեմբերի 6-ը։

Սակայն վնասվածքի պատճառով նա չի կարողացել ցույց տալ, թե ինչի է ընդունակ։ Մրցաշրջանի վերջում Քենի Դալգլիշը հաստատել է որ պայմանագրի ավարտից հետո Աուրելին կլքի ակումբ

Վաբիոն վերադարձել է հայրենի Բրազիլիա, որտեղ պայմանագիր է կնքել Գրեմիոյի հետ մինչև 2013 թվականի դեկտեմբերը, որից հետո ավարտել է կարիերան։

Ձեռքբերումններ
--------------

Բրազիլիա «Սան-Պաուլու»
* Սան-Պաուլու նահանգի չեմպիոն - 1998, 2000

Իսպանիա «Վալենսիա»
* Իսպանիայի չեմպիոն - 2001/02, 2003/04
* ՈՒԵՖԱ գավաթի դափնեկիր - 2003/04
* ՈՒԵՖԱ Սուպեր գավաթի թափնեկիր - 2004

Անգլիա «Լիվերպուլ»
* Անգլիայի Սուպերգավաթի թափնեկիր - 2006
* ՈՒԵՖԱ Չեմպիոնների Լիգայի եզարփակչի մասնակից - 2006/07
* Ֆուտբոլային լիգայի գավաթի դափնեկիր 2011/12

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  Արգենտինական ֆուտբոլի տվյալների շտեմարան (իսպ.)
3. ↑  «Фабио Аурелио покидает „Ливерпуль"» // Liverbird.ru
4. ↑  «Бразильский защитник Фабио Аурелио покидает „Ливерпуль"» // РИА Новости
5. ↑  «Официально: C возвращением, Фабио!» Արխիվացված 2011-02-17 Wayback Machine // /www.liverpoolfc.ru
6. 1 2  «1st Team Squad Profiles». Liverpoolfc.tv. Արխիվացված է օրիգինալից 2012 թ․ մայիսի 30-ին. Վերցված է 2011 թ․ հունվարի 9-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ֆաբիո Աուրելիո» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | BDFA · BDFutbol · ESPNFC.com · FootballDatabase.eu · L’Équipe · Soccerbase (խաղացող) · playmarkerstats.com (խաղացող) · Transfermarkt (խաղացող) · worldfootball.net (խաղացող) · ՈւԵՖԱ · ՖԻՖԱ · Giant Bomb |

 |